Sodba Splošnega sodišča z dne 7. maja 2025 – Carl Freudenberg/EUIPO – Cadeinor – Mobiliário de escritório integrado (SOUNDLESS)
(Zadeva T-398/24)1
(Znamka Evropske unije – Postopek z ugovorom – Prijava figurativne znamke Evropske unije SOUNDLESS – Prejšnja besedna znamka Evropske unije SOUNDTEX – Relativni razlog za zavrnitev – Neobstoj verjetnosti zmede – Člen 8(1)(b) Uredbe (EU) 2017/1001)
Jezik postopka: angleščina
Stranke
Tožeča stranka: Carl Freudenberg KG (Weinheim, Nemčija) (zastopnica: M. Knitter, odvetnica)
Tožena stranka: Urad Evropske unije za intelektualno lastnino (zastopnik: T. Frydendahl, agent)
Druga stranka v postopku pred odborom za pritožbe pri EUIPO: Cadeinor – Mobiliário de escritório integrado Lda. (Quinchães, Portugalska)
Predmet
Tožeča stranka s tožbo na podlagi člena 263 PDEU predlaga razveljavitev odločbe četrtega odbora za pritožbe pri Uradu Evropske unije za intelektualno lastnino (EUIPO) z dne 30. maja 2024 (zadeva R 1510/2023-4).
Izrek
Tožba se zavrne.
Vsaka stranka nosi svoje stroške.
____________
1 UL C, C/2024/5427, 16.9.2024.